【混合過關】兆文:智勁駒減磅惡氣十足
2024年04月13日 18:49
東網電視
更多新聞短片
第2場「智勁駒」之前休後復出毫無好感,當時剪了毛令毛色好淡,更弊有個大肚腩,誰不知連續兩戰短途有好走勢,上仗落班不進反退因一哩路程唔啱,今戰跑番短途,有埋鍾易禮減磅惡氣十足。「佳景臨門」上仗突如其來追入冷位,證明評分已減至有利境地,潘頓周四操馬不多,特意為此駒出跳,充滿搏殺動靜。「上浦精選」少有季內贏過之馬,更吸引係周四出跳好放鬆,初步同霍宏聲好合拍。
第10場「友瑩仁」3歲馬初出1400米入位唔簡單,接戰極速補中姿態輕鬆,上仗初跑三班太搶口直路無以為繼,復課試閘加脷帶再冇搶口,末段追勢更勁如炮彈,確認新配備啱使。「縱橫天下」馬仔細細但極之忠心,逢出必拚絕少大敗,上仗排14檔走蝕位,今仗終於2檔起步,布文唔會再恰眼瞓了。「話你知」跑番1400米威力強,周一草閘彈甩兩匹廐侶,弗到拉都拉唔住。